text: Skuffede drenge 
  30 april 2015 kl. 15.36
  Drengene fra Dybbølskolen var skuffede, da de måtte nøjes med sølvmedaljer ved DM i Skolefodbold. Trods masser af chancer blev de slået med 0-1 to minutter før den ordinære spilletid udløb.
  
  Det var drengene fra 9. klasse, som havde spillet sig i finalen i DM i Skolefodbold. I finalen mødte de Skovlunde.
  Holdet fra Sønderborg havde flest chancer hen over kampen, men to minutter før den ordinære spilletids udløb, gik det galt. Og selv om dommeren havde tre tillægsminutter lykkedes det ikke at ændre resultatet.
  1000 elever og lærere fra Dybbølskolen fulgte holdet til Odense, hvor finalen blev spillet.
  